چراغ پاسوان

چراغ پاسوان  بھارتی اداکار اور سیاست دان ہیں۔ وہ مرحوم رام ولاس پاسوان کے فرزند ہیں۔ رام ولاس پاسوان نے اپنی حیات میں ہی انہیں لوک جن شکتی پارٹی کا صدر بنا دیا تھا۔

وہ بہار کے جموئی پارلیمانی حلقہ سے 16ویں لاک سبھا کے لئے بھارت کے عام انتخابات، 2014ء میں منتخب ہوئے جبکہ ان کے والد حاجی پور پارلیمانی حلقہ سے چنے گئے۔ دونوں نے لوک جن شکتی پارٹی کے ٹکٹ انتخابات میں حصہ لیا تھا۔

ابتدائی زندگی اور اداکاری 

ان کی ولادت 31 اکتوبر 1982ء کو ہوئی۔ ان کے والد مشہور سیاست دان، لوک جن شکتی پارٹی کے بانی اور سابق صدر اور کئی بار مرکزی وزیر رہے رام ولاس پاسوان ہیں اور والدہ رینا پاسوان ہیں۔
انہوں نے انجینئری میں گریجویشن کیا۔ انہوں نے 2011ء کی فلم ملیں نا ملیں ہم میں کنگنا راناوت کے ساتھ اداکاری کی تھی۔

سیاسی سفر 
2014ء میں انہوں نے جموئی پارلیمانی حلقہ سے لوک جن شکتی پارٹی کے ٹکٹ سیاسی میدان میں طبع قسمت آزمائی کی۔ جہاں انہوں نے راشٹریہ جنتا دل کے سودھانشو شیکھر بھاسکر کو 85 ہزار ووٹوں سے شکست دی۔ 2019ء کے انتخابات میں بھی وہ اس نشست کو بچانے میں کامیاب رہے جس میں انہیں کل
528,771 ووٹ حاصل ہوئے اور بھودیو چودھری کو شکست دی۔

وہ ایک غیر منافع بخش تنظیم بنام “چراغ کا روزگار“ کے صدر ہیں۔ اس کے تحت وہ اپنی ریاست کے بے روزگار نوجوانوں کو نوکری دلواتے ہیں۔ اس دوران وہ متعدد کمیٹیوں کے رکن اور صد رنشین رہے۔

بہار اسمبلی انتخابات، 2020ء سے قبل انہوں نے ‘بہار اول بہاری اول‘ کا نعرہ دیا اور اس کا مقصد بہار کے نوجوانوں کی توجہ اپنی جانب مرکوز کرنی تھی۔ انہوں نے کہا کہ بہار کو اول درجہ کی ریاست بنانا ان کی اولین ترجیح ہے۔ وہ ترقی اور بہبود میں یقین رکھتے ہیں۔

فلمیں 
 2011ء ملیں نا ملیں ہم

اعزازات 
2012ء میں استارڈسٹ اعزازات میں انہیں فلم ملیں نا ملیں ہم کے لئے سپر اسٹار آف ٹومارو کے لئے نازمد کیا گیا۔

حوالہ جات 

1982ء کی پیدائشیں
بقید حیات شخصیات
بھارتی اداکار سیاست دان
بھارتی بدھ شخصیات
بہار سے لوک سبھا کے ارکان
بہار کے مرد اداکار
سترہویں لوک سبھا کے ارکان
سولہویں لوک سبھا کے اراکین
Short description is different from Wikidata